Ronilice
Ronilice (lat. Aythyinae) su potporodica pataka koje nastanjuju uvale, ušća i jezera, a plivaju ispod površine vode. Pripadaju joj tri roda i 15 živućih vrsta. Ove ptice nastanjuju gotovo sve kontinente. Međutim, najviše su rasprostranjene u Sjevernoj Americi.

Značajke 
Ronilice traže hranu prilikom ronjenja ili plivanja pod vodom. Zbog toga je njihovo tijelo zdepasto, a vrat kraći nego u pravih pataka. Tako im je uzgon nizak, te mogu biti jako duboko u vodi. Velika ptičje stopala nalaze se iza tijela. Polijetanje iz vode za ronilice je relativno teško, ali ipak su dobre letačice.

Iako su mužjaci vedro obojeni, njihovo perje nije onako blistavo i veličanstveno kao kod pravih pataka. Jako je izražen spolni diformizam, ženke su puno neprimjetnijeg izgleda nego mužjaci, jer im je perje obojeno manje jarkim bojama.

Životne navike 
Ronilice se hrane svim biljnim dijelovima i vodenim beskralješnjacima. Neke vrste isključivo se hrane biljkama, a neke isključivo životinjama. U prosjeku rone 30 sekundi. Ne rone nikad dulje od jedne minute. Rone u dubinu od 1 do 3 metra. Maksimalna dubina je 7 metara.

Sistematika 
Ronilice su smještene u posebnu potporodicu, iako su morfološki bliske pravim patkama. Ali, ipak postoje neke razlike, koje su izražene u strukturi dušnika. Neke analize pokazuju da su ronilice i prave patke jako udaljene, te da su sve njihove sličnosti posljedica konvergentne evolucije.

Tri roda uključena su u ovu potporodicu. Pjegava patka nalazi se u zasebnom rodu Marmaronetta, jer se od ostalih ptica dosta razlikuje po morfološkim i molekularnim karakteristikama. Vjerojatno izumrla ružičastoglava patka, prethodno smještena u rod Rhodonessa, bila je predlagana da se smjesti u rod Netta, ali to još nije istraženo. DNK analiza, koja bi vjerojatno riješila ovo pitanje još nije provedena zbog nedostatka odgovarajućih materijala. Osim toga, moguće je i da se pjegavoglava patka (lat. Cairina scutulata) odvaja u zaseban rod Asarcornis, koji je blizak rodu Aythya, te pripada ovoj potporodici.

Porodica Anatidae
 Potporodica Aythyinae: ronilice
 Rod Marmaronetta
Pjegava patka Marmaronetta angustirostris
Rod Netta (privremeno u njega uključen rod Rhodonessa, odnosno ružičastoglava patku)
Ružičastoglava patka Netta caryophyllacea ili Rhodonessa caryophyllacea ; vjerojatno izumrla (1945?)
Patka gogoljica Netta rufina
Crvenooka patka Netta erythrophthalma
Ružičastokljuna patka	Netta peposaca
 Rod Aythya
Prugastoleđa patka Aythya valisineria
Glavata patka Aythya ferina
Crvenoglava patka Aythya americana
Prstenastovrata patka Aythya collaris
Tvrdoglavka Aythya australis
Baerova patka Aythya baeri
Patka njorka Aythya nyroca
Madagaskarska patka Aythya innotata - strahovalo se da je izumrla, ponovno otkrivena 2006, pred izumiranjem je
Réunionska patka, Aythya cf. innotata - izumrla oko 1690.
Novozelandska patka Aythya novaeseelandiae
Krunasta patka Aythya fuligula
Patka crnika Aythya marila
Mala crnika Aythya affinis

Izvori 
 Collar, Nigel J.; Andreev, A. V.; Chan, S.; Crosby, M. J.; Subramanya, S. & Tobias, J. A. (editors) (2001): Pink-headed Duck. In:Threatened Birds of Asia: The BirdLife International Red Data Book, p. 489-501. BirdLife International.  HTML cijeli tekst 
 Johnson, Kevin P. & Sorenson, Michael D. (1999): Phylogeny and biogeography of dabbling ducks (genus Anas): a comparison of molecular and morphological evidence. Auk 116(3): 792–805. PDF cijeli tekst 
 Livezey, Brad C. (1986): A phylogenetic analysis of recent anseriform genera using morphological characters. Auk 103(4): 737-754. PDF cijeli tekst 
 Livezey, Brad C. (1998): A phylogenetic analysis of modern pochards (Anatidae: Aythyini). Auk 113(1): 74–93. PDF cijeli tekst 
 Terres, John K. & National Audubon Society (1991): The Audubon Society Encyclopedia of North American Birds. Wings Books, New York. 

Patke